Решение на Общия съд (пети състав) от 14 юли 2021 г. — Griba/CPVO (Gala Perathoner)
(Дело T‑182/20)
„Сортове растения — Заявка за предоставяне на правна закрила на Общността за сорта ябълки „Gala Perathoner“ — Техническа проверка — Място на проверката — Равно третиране — Право на защита — Задължение за мотивиране“
1.      Селско стопанство — Еднаква правна уредба — Закрила на сортовете растения — Условия за предоставяне на закрилата — Отличителен характер на сорта растения — Решение на отделението по жалбите на Службата на Общността за сортовете растения — Съдебен контрол — Граници
(член 7, параграф 1 и член 73, параграф 2 от Регламент № 2100/94 на Съвета)
(вж. т. 19)
2.      Селско стопанство — Еднаква правна уредба — Закрила на сортовете растения — Техническа проверка — Правомощие на Службата на Общността за сортовете растения да възложи отговорността за техническата проверка на национални компетентни органи — Определяне на обща служба за проверка на сортовете кандидати, които принадлежат към същата група растителна разновидност — Допустимост
(член 55 от Регламент № 2100/94 на Съвета)
(вж. т. 43 и 44)
3.      Право на Европейския съюз — Принципи — Право на защита — Право на изслушване — Обхват — Нарушение — Последици
(член 41, параграф 2 и членове 47 и 48 от Хартата на основните права на Европейския съюз)
(вж. т. 52—54)
4.      Съдебно производство — Искова молба или жалба — Изисквания за форма — Кратко изложение на посочените основания — Абстрактно излагане — Недопустимост
(член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд)
(вж. т. 59)
5.      Селско стопанство — Еднаква правна уредба — Закрила на сортовете растения — Решения на Службата на Общността за сортовете растения или на отделенията ѝ по жалбите — Задължение за мотивиране — Обхват
(член 296 ДФЕС; член 75 от Регламент № 2100/94 на Съвета)
(вж. т. 62)
Предмет
Жалба срещу решението на отделението по жалбите на CPVO от 17 януари 2020 г. (преписка A 004/2016) относно заявка за предоставяне на правна закрила на Общността за сорта ябълки „Gala Perathoner“
Диспозитив
1)
Отхвърля жалбата.
2)
Осъжда Griba Baumschulgenossenschaft landwirtschaftliche Gesellschaft да заплати съдебните разноски.